Елена Велевска

Елена Велевска (, ) — македонска фолк и поп пејачка.

 Животопис 
Се родила како втора ќерка во семејството Велевски. Уште на осум години запеала на училишните смотри на кои настапувала сè до завршувањето на основното образование кога речиси истовремено била избрана за претставник на Прилеп на училишниот натпревар што се одржал во Пробиштип. Својата прва песна "Сонувам" ја снимила на петнаесетгодишна возраст со групата "Уникат" од Прилеп. Тоа ја охрабрило да го сними својот прв солистички албум "Што ќе ми се пари", а го снимила во прилепското студио "Точак" на кој продуцент му бил Дејан Момировски. Дејан Момировски го напишал и текстот на нејзиниот следен голем хит "Пу, пу машала" по враќањето од Австралија. Оваа песна го најавила и нејзиниот втор албум "Пу, пу машала" кој се состоел од осум песни. Набрзо започнала со настапи на фестивали, а првиот фестивал на којшто настапила бил "Гоце фест 2002", каде со групата "Болеро" од Струмица ја испеала песната "Еј, моја Македонијо". Таа година настапила и на "Цветници 2002" повторно со "Болеро" и ја отпеала песната "Сите солзи ќе ги пролеам". Следувало нејзиното самостојно излегување на "Валандово 2002" со песната "Свири чичек" на која комплетен автор бил Илчо Јованов и каде таа освоила награда за сценски настап. На тој сценски настап била придружувана од маестро Ферус Мустафов и дел од оркестарот "Агушеви". Со фестивалите се отвориле вратите за почести турнеи во странство, претежно во Швајцарија и Италија. Следната 2003, се претставила и на "Тетовски фолк фестивал" со песната "Живеам за тебе" која била многу добро прифатена и и донела учество на "Фолк хит на годината". Во 2003, настапила на првиот "Низа фестивал" во нејзиниот роден град Прилеп, со "Мелем песна" на авторката Радмила Митровиќ. Потоа заминала на турнеја низ Австралија заедно со Дејан Момировски. На таа турнеја ги започнала подготовките за нејзиниот трет албум. По враќањето во Македонија ја отпеала песната "Говорот на телото" чиј текстописец бил Ѓорѓи Калајџиев. На нејзиниот трет албум се нашле дури шеснаесет песни. За новогодишните празници настапувала во Америка. Следното лето настапила на "Охридски трубадури" со песната "Шах-мат". Песната "Жена огнена" изведена на "Роса 2004" била широко прифатена од публиката. На нејзиниот четврти албум како автор на две песни се јавува токму таа. 

Дискографија 

 Aлбуми 
 (1999) Што ќе ми се пари  - Што ќе ми се пари / Не си ти за мене / Болна сум душо... 
 (2001) Пу, пу машала + Бонус албумот „Што ќе ми се пари“ - Навика / Бобане / Печалбарски маки / Настинка... 
 (2003) Говорот на телото + Бонус албумот „Пу, пу машала“ - Говорот на телото / Вулкан / Мите / Ум и мускули...
 (2005) Жена огнена - Шах, мат / Среќен роденден / Родена за веселба / Куме заиграј///
 (2006) Ѓердан за душата (Песни што не стареат) - 20 изворни и обнародени песни
 (2010) Воздух - Воздух / Хороскоп / Двете не' мами / Наркотику мој / Луда и Перверзен / Небо од ванила...
 (2010) Елена Велевска (Висок притисок) - Те шизнав / Ред бул / Висок притисок / Душа ми е полна...
 (2015) Ѓердан за душата 2 - цд/двд - со група Чардак во живо - 20 изворни и народни песни отпеани во живо

 Компилации и видео проекти 

 Анета, Елена и група Молика - песни во живо (видео 2010-реиздание 2011)

 Best Video Collection (2011)
 The best of Elena Velevska (аудио 2012)
 Гледај ме гледај, либе (видео 2014)
 Елена Велевска - Најдоброто (аудио 2014)
 Македонско срце (аудио 2017)

 Спотови 
 Видеоспот  Година  Режисер Пу пу машала  2001   Мите  2004   Среќен роденден  2004    Двете не мами  2006 Гурко Наркотику мој  2006 Александар Ристовски - Принц Невина  2006 Чедо Поповски Висок притисок   2010 Zati Video Production Воздух  2010  Дејан МилиќевиќТе шизнав  2010  EV ProductionДуша ми е полна2010Поделен живот2011EV Production Sexy bull  2011 EV Production Бел лебед   2012 IN Production Лицето на совеста  2012 EV productionНевеста2012EV ProductionЦрна свила  2013  IN ProductionАх, пусти пари2013EV Production Лоша копија  2014  IN Production Остани 2014 Fabrika Produkcija Црно и бело  2015  IN Production Погледни ме за крај  2017  Tомато Продукциja Ти си моја 2017  Људмил Иларионов - ЉусиУволнен си оd живота ми   2017  Људмил Иларионов - ЉусиНедостапна за тебе   2017  IN ProductionЕдна е мајка2017IN ProductionВо срцето на Балканот   2018  Томе ТабановЗоро моја румена   2019  Људмил Иларионов - Љуси Говорот на телото  2020  Tомато Продукциja Овој живот убав е  2021 Александар Ристовски - Принц Еј жено  2026 

 Спотови на народни (фолклорни) песни 

 Видеоспот  Година  РежисерКуме заиграј2004 Мајка има едно чедо    IN production Жировница  2015  EV Production Мака ме натера  2016  IN ProductionГледај ме,гледај  2016  IN Production
2SМакедонијо, мајко страдалнице  2018   Даниел ЈовескиЕдно малој моме  2024  IN ProductionГолеми маки тегневме  2025  

Надворешни врски
Официјално мрежно место  
 Весна Миленковска: "Пејачка со глас, а не со става ", Вест, 26 јуни 2002. 
Весна Миленковска: "Кога ги масирам, како да се мои ", Вест, 5 мај 2007. 
Весна Миленковска: "Елена Велевска на концерти во Швајцарија ", Вест, 1 март 2006. 
"Златни нозе! ", Свет (455), 9 март 2006. 
 Податоци за изданија  евидентирани од ВБУ Музички Регистар .

Наводи

Категорија:Луѓе од Прилеп
Категорија:Македонски поп-пејачи
Категорија:Македонски поп-фолк пејачи
Категорија:Македонски фолк пејачи
Категорија:Живи луѓе